Kwaku Kwarteng

**Kwaku Kwarteng** duɣim dabisili n-nyɛla silimin gɔli February biɛɣ'pia ni ayi yuuni 1969, ka n-nyɛ  Ghana sivil injiniya, Economics baŋda ni siyaayasa nira. O nyɛla yuma ayi jintɔra n-ti Obuasi West piibu piibu yaɣili din be Ashanti Region la. O nyɛla wɔbigi paati puuni yino ni Deputy minista Ghana laɣi dibo yaɣili.

## O Bihigu Piligu
Bɛ daa duɣ la Kwaku Kwarteng silimin gɔli February biɛɣ'pia ni ayi yuuni 1969, tiŋ yuli booni Kokofu ka di be  Ashanti tiŋgbani yaɣili Ghana. O chaŋ la shikuru shɛli din yuli booni Kwame Nkrumah University of Science and Technology din miri Kumahi la n-ti nyɛ o Bachelor of Science degree in sivil injiniya tali yuuni  1996. Di nyaaŋa o daa lahi niŋ o Master of Science degree  in sivil injiniya tali yaha la la university maa ni yuuni  2013. O daa lahi niŋ o M.A. in Economic Policy Management shikuru shɛli din yuli booni University of Ghana la yuuni 2009..

## O Tuma
Kwaku Kwarteng ni tum tun shɛli pam n-nyɛla siyaasa tali. O daa n-nyɛla Ghana gomnanti  spokesperson n-ti finance yaɣili din gbaai 2006 hali ni 2009. Din daa niŋ ka John Agyekum Kufour daa yi nam ni yuuni  2009 la, o daa n-nyɛla policy advisor n-zaŋti  wɔbigi paati yuuni  2010 hali ni 2013 la.

Yuuni  2011 la be daa piigi o mi ni o zani n-ti wɔbigi paati bo jintɔri yaɣili palli shɛli be ni daa yihi la(Obuasi West yaɣili ). Yuuni  2012 Ghana piibu piibu la ni o daa kpaŋrimi bo jintɔri tali ni John Alexander Ackon ŋun daa zani n-ti lem(NDC) paati, Abubakar Sadick Iddris daa zami ti Progressive People's Party, ka Ayishetu Tahiru mi daa zani ti National Democratic Party, Mohammed Issifu mi daa zaya ti People's National Convention, n-ti pahi ŋun daa za o gama Isaac Fordjour. Kwarteng daa n-nyɛla kalinli din daa yiɣisi  31,101 (kɔbigi puuni vaabu 64.45%) , kalinli din daa yiɣisi  48,254 puunies . O ni be Ghana jintɔri duu ni, o tum n-ti komitti nim pam di shɛli n-nyɛ Communications komitti n-ti pahi   Poverty Reduction Strategy komitti. 

Silimin gɔli  January yuuni  2017 la, zuɣulan Nana Akufo-Addo daa piila  Kwarteng ni Charles Adu Boahen ni be n-nyɛ deputy ministers n-ti finance.Be daa yan tum n-sɔŋ Ken Ofori-Atta. Appointments komitti daa vihi la Kwarteng silimin gɔli  March yuuni 2017 la. Be ni daa vihiru maa o daa yali ya ni John Dramani Mahama gomnanti tali saha daa chɛ la sama din daa yiɣisi 7 billion cedis, ka di "institutions" sama n-dolu tiŋgbani ŋɔ ni. Ghana jintɔri duu ni ban be galisi daa be saɣ'yi n-ti o ni yali shɛm maa.Kwarteng daa lahi yali ni gomnanti borimi ni o boyi "interest rate". Ka komitti maa daa saɣ'yi ti ni o zani la la daashee maa.

Yuuni 2016 Ghana piibu piibu la ni o daa di nasara n-zaŋti bɛ jintɔri kuɣ maa ni kalinli din daa yiɣisi  32,049 , ka ŋun daa zaya n-ti lem(NDC) paati  John Alexander Ackon daa n-nyɛ kalinli din daa yiɣisi 11,587.

Yuuni  2020 Ghana piibu piibu la ni o daa lahi di la jintɔri kuɣ ni kalinli din daa yiɣisi 33,383 ka ŋun daa zaya n-ti lem(NDC) paati Faustilove Appiah Kannin daa n-nyɛ kalinli din daa 15,141. O lahi n-nyɛla Deputy Minister n-zaŋti Finance.

## O Maŋmaŋ Bihigu
Kwarteng n-nyɛla ninvuɣ so ŋun mali paɣa ni bihi ata. O -nyɛla Catholic.

## Komitti Nima
O n-nyɛla ninvuɣ so ŋun be Finance komitti ka lahi be Poverty Reduction komitti. O ni lahi be jintɔri duu ni o n-nyɛla ninvuɣ so ŋun be komitti nim ni kamani Communications komitti. Saha ŋɔ ŋun n-nyɛ Chairperson n-zaŋti Finance komitti ka lahi be Communications komitti.

## Kundivihira